Verwag 'n wonderwerk in jou huwelik - Dag 6 van 8 - INTIEM
Dag 6: Verwonder julle opnuut aan mekaar!
Delf dieper: Hooglied 1:8 – 2:7.
Ds Karel Steyn sê: Hooglied is dalk een van die boeke in die Bybel wat ons die minste lees. Tog is hierdie boek 'n lofprysing van die seksualiteit wat daar tussen 'n man en vrou bestaan, en dit is 'n gebied in ons huwelike waar ons 'n wonder kan bewerk! Seksualiteit is iets besonders wat God aan 'n man en 'n vrou gegee het om te geniet, en ons moet daarteen waak dat ons nie die bewondering vir ons eggenote se liggame verloor nie.
Bid vir: 'n Voortdurende strewe in jul huwelik om doelbewus en doelgerig goed te wees vir mekaar en op alle gebiede van julle verhouding op mekaar te fokus.